**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS KONTROLIERIAUS pareigybĖS pareiginės algos koeficientO nustatymo“ PROJEKTO**

1. **Sprendimo projekto esmė, tikslai ir uždaviniai.**

Vadovaujantis Lietuvos Respublikos valstybės tarnybos įstatymo (2018 m. birželio 29 d. įstatymo Nr. VIII-1316 redakcija) nuostatomis, šiuo sprendimu siekiama nustatyti Klaipėdos miesto savivaldybės kontrolieriaus pareigybei pareiginės algos dydį. Įstatyme nustatytas pareiginės algos perskaičiavimas: valstybės tarnautojo pareiginės algos koeficientas turi būti perskaičiuotas valstybės tarnautojo iki 2019 m. sausio 1 d. gautą pareiginę algą su priedu už kvalifikacinę klasę padalijus iš dabar taikomo valstybės tarnautojų pareiginės algos bazinio dydžio. Įstatymo 3 straipsnio 15 punkte nustatyta, jeigu valstybės tarnautojo gauta pareiginė alga su priedu už kvalifikacinę klasę buvo mažesnė už šio įstatymo išdėstyto 1 priede nurodytą atitinkamai valstybės tarnautojo pareigybei nustatyto pareiginės algos koeficientų intervalo žemiausią pareiginę algą, jam nustatoma 1 priede valstybės tarnautojo pareigybei nustatyto pareiginės algos koeficientų intervalo žemiausia pareiginė alga.

Šiuo sprendimu nuo 2019 m. sausio 1 d. nustatomas Klaipėdos miesto savivaldybės kontrolieriaus pareigybės pareiginės algos koeficientas (baziniais dydžiais) – 16,2.

**2. Projekto rengimo priežastys ir kuo remiantis parengtas sprendimo projektas.**

Vietos savivaldos įstatymo 16 straipsnio 2 dalies 8 punkte nurodyta, kad išimtinė savivaldybės tarybos kompetencija yra įstatymų numatyto savivaldybės kontrolieriaus darbo užmokesčio nustatymas.

**3. Kokių rezultatų laukiama.**

Bus nustatytas Savivaldybės kontrolieriaus pareigybės pareiginės algos koeficientas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Pareiginė alga didėja 1,65 baziniais dydžiais per mėnesį, t. y. 218 Eur. per mėnesį.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendinti teisės aktai. Neigiamos pasekmės – nenumatyta.

Personalo skyriaus vyriausioji specialistė,

Atliekanti Personalo skyriaus vedėjo funkcijas Lauryna Jonaitė